cyanic-selkie/wikianc huggingface dataset:
Hûs en Hiem
Hûs en Hiem is in organisaasje foar wolstânsadvisearring en monumintesoarch mei kantoar oan de J.W. Frisostrjitte yn Ljouwert.
It is sûnt 1985 in gearwurkingsferbân (formeel in "mienskiplike regeling") fan Fryske gemeenten. Sûnt 2015 binne net mear alle gemeenten yn Fryslân by Hûs en Hiem oansletten. Tytsjerksteradiel hat doe opsein. De regeling hat it behâld en stypjen fan de skientme fan stêd en lân as doel. Der wurde yn brede sin advizen jûn oer de romtlike kwaliteit fan Fryslân. De arsjitekten, monumintendeskundige en in stêdeboukundige binne belutsen by de wolstân- en monuminte-advisearring op grûn fan de Wenningwet en de Monumintewet. Yn 2021 waarden dy wetten opnommen yn de nije Umjouwingswet.
Feriening Frysk Skipfeart Museum
It wurdt dien middels:
Herat
Skiednis
Maart 1979 wie Herat it toaniel fan in opstân, laat troch Ismail Khan, tsjin it rezjym fan Nur Muhammad Taraki. It Sovjetleger sloech de rebûlje lykwols del, wat goed 24.000 boargerdeaden fan gefolgen hie. It wie de oanset foar de Sovjetynfaazje yn Afganistan letter yn it jier. Ismail Khan waard yn 1992 gûverneur fan Herat nei’t de Russen har weromlutsen hiene. Hy keas gjin partij yn de boargerkriich dy’t meast yn Kabûl hearske. Doe’t Khan ûnder druk fan it sintraal Afgaanske regear yn 2004 it gûverneurskip oerjaan moast, late dat ta rebûlje yn Herat.
Stedsbyld
Artacoana
Mixed martial arts
Der is gjin wrâldsportassosjaasje foar MMA, en dêrmei ek gjin fêst reglemint, mar alle organisaasjes steane in grut tal fan stjit- en wrakseltechniken ta, lykas dústen, traapjen, gripen en werpen. MMA is fuortkaam út oare fjochtsporten dy't eleminten fan mear as ien oarspronklike sport trochinoar mjuksen, en dêr't gjin of hast gjin beheinings by wienen. Se hat lykwols al beheinings, foar de feiligens fan de sporters. Under oaren mei der net biten wurde, mei de tsjinstanner net út it fjild smiten wurde en meie kwetsbere plakken lykas de eagen, de nieren en de ljisken net oanfallen wurde.
Dalanzadgad
Yn 2006 wennen dêr 14.000 minsken.
Sjamanisme
Fersprieding
Sjamanisme komt yn 'e hiele wrâld foar by folken dy't natoerreligys oanhingje, yn 'e Amearika's, Afrika besuden de Sahara, Súd-, East- en Súdeast-Aazje en Oseaanje, It is lykwols it meast fiergeand ûntwikkele en ek it bêst bekend en beskreaun by folken yn Sibearje, Sintraal-Aazje en it Arktysk gebiet. It wurd "sjamaan" is dan ek fan Toengoeske oarsprong. Iroanyskernôch komme hjoed de dei echte, kundige sjamanen by de Sibearyske folken hast net mear foar, in beërf fan 'e minachting fan 'e kommunisten foar wat se as religy of byleauwe seagen. It kompleks fan leauwensoertsjûgings om 'e persoan fan 'e sjamaan hinne bestiet lykwols noch wol fuort.
Korea
De Noardkoreaanske foarm fan sjamanisme wie yndividualistysk en ekstatysk, wylst de Súdkoreaanske ferzje basearre wie op reguliere mienskiplike rituëlen. It súdlike sjamanisme is oan it begjin fan 'e tweintichste iuw hast folslein útrûge troch kristlike misjonarissen. Op 't heden wurdt der, foar safier bekend, yn Noard-Korea, dat sûnt 1948 kommunistysk is, gjin sjamanisme mear beliden. De noardlike sjamanen binne nei it suden flechte, dêr't sadwaande no frijwol al it sjamanisme fan 'e noardlike fariant is.
Strjitten yn Warten
De Strjitten yn Warten:
Stoke Newington
Stoke Newington is in wyk yn it Londenske bestjoerlike gebiet Hackney, yn de regio Grut-Londen. De wyk leit tusken Dalston (yn it suden) en Stamford Hill (yn it noarden).
Dirty Dancing
Plot
Yn 'e simmer fan 1963 giet de húshâlding Houseman foar de fakânsje nei Kellerman's, in hotel-resort yn it Catskill-berchtme fan súdlik New York, dêr't alderhanne simmerkampaktiviteiten organisearre wurde. De Housemans hearre, krekt as alle oare gasten yn Kellerman's, ta in begoedige sosjaal fermidden. Heit Jake Kellerman is in kundich dokter mei progressive ideeën. Hy hat de âlde Max Kellerman, de eigner fan it hotel, fan in net by namme neamde sykte of oandwaning genêzen, wêrnei't de beide mannen befreone rekke binne. Mem Marjorie Houseman is in húsfrou, en sy en Jake hawwe twa sa goed as folwoeksen dochters, Lisa en de jongste, dy't Frances hjit, mar troch eltsenien 'Baby' neamd wurdt.
In dei letter, as Neal har wer op sleeptou nommen hat, fangt Baby yn 'e kokens in glimp op fan Penny, Johnny syn dûnspartner, dy't yn in stil hoekje sit te gûlen. Se soarget derfoar dat Neal neat wizer wurdt troch him dêrwei te lieden. Dêrnei siket se Billy en Johnny op, dy't se nei Penny ta bringt. It docht bliken dat Penny swier rekke is nei in aventoerke mei Robbie, ien fan 'e obers. Dat is ien dy't medisinen studearje wol oan 'e Universiteit fan Yale, en dy't no syn each op Baby har suster Lisa falle litten hat. Billy leit út dat Penny gjin inkele oare ynkomsten hat as út har dûnsjen, en dat se dus ta djippe earmoede ferfalle sil as se gjin abortus ûndergiet. No witte se dat der nije wike in dokter yn 'e buert wêze sil dy't soks docht, mar dy freget der 250 dollar foar, en dat jild hat Penny net, en de oare dûnsers kinne it har net jaan om't sy it ek net hawwe. Baby ornearret dat Robbie it wol hat, mar Johnny fertelt har poerlulk dat Robbie wegeret om ferantwurdlikheid foar syn dieden te nimmen.
Dy wol it lykwols earst net oannimme, want der is nòch in probleem. De dokter is nammentlik inkeld beskiber op 'e jûn dat sy en Johnny optrede moatte yn it Sheldrake, in oanbuorjend hotel-resort. As se dêr ferstek gean litte, ferlieze se net inkeld de ynkomsten fan dy iene jûns, dy't se goed brûke kinne, mar de ynkomsten fan it hiele seizoen foar wat it Sheldrake oangiet. Boppedat kinne se dan ek nei de kâns fluitsje om dêr takom jier wer op te treden. Dêrop biedt Baby oan om foar Penny yn te fallen, sadat sy nei de dokter kin. Mei't se sa goed as neat fan dûnsjen ôfwit, oefenet se de folgjende dagen elts momint mei Johnny dat hy net hoecht te wurkjen. Hja begjint wif, mar ûnder training fan Johnny en ek fan Penny leart se gau by. It is de bedoeling dat se de dûns yn it Sheldrake beëinigje sille mei in lift, wêrby't se troch Johnny horizontaal lizzend op syn hannen boppe syn holle tild wurde sil. Dat oefenje se yn in marke, sadat se by it fallen, dat net te mijen is, sêft yn it wetter del komt. Geandewei de de dûnstrainings wurdt dúdlik dat Johnny him ek ta Baby oanlutsen fielt en der ûnstiet in beskate seksuele spanning tusken harren.
Lysterstrjitte (Feanwâlden)
Buorre-ynsidint
It ferhaal fan de narderij en it ferfarren kaam yn it nijs nei't it 13 jannewaris yn de skoalkrante fan de Theun de Vries Basisskoalle stien hie. It buorre-ynsidint krige doe in soad omtinken yn de media. Mooglik yn reaksje op it nijs waarden ek ruten ynsmiten by de lju dy't de Somalyske húshâlding fuortnarre ha soenen.
Dirty Dancing
Plot
As Vivian de oare moarns de hutte fan Robbie ferlit, sjocht se Baby út 'e hutte fan Johnny kommen. Se kriget it idee dat er har ynruile hat foar in jongere minneresse en wurdt spinnidich. As letter dy deis bliken docht dat de beurs fan har man Moe poater is, nimt se wraak troch tsjin Max Kellerman te suggerearjen dat Johnny dy wol stellen hawwe sil, mei't se him yn 'e buert sjoen hat fan 'e stoel dêr't Moe syn kolbêrjaske oerhinne hongen hie. Om't der koartby ek stellen is yn it Sheldrake doe't Johnny dêr wie, ûnderstiet Kellerman Johnny oer de saak en freget him nei in aliby. Mar Johnny seit dat er de nacht allinne yn syn hutte trochbrocht hat mei lêzen. Kellerman is dan ree om him te ûntslaan, mar as Baby dat heart, bringt se út dat sy de hiele nacht by Johnny west hat, sadat hy de dief net wêze kin. De echte dieven, it kleptomane âldere troud pear Sydney en Sylvia Schumacher, dy't Baby en Johnny ek yn it Sheldrake sjoen hiene, wurde letter oppakt en blike yn ferskate oare Amerikaanske steaten socht te wurden foar soartgelikense misdriuwen. Nettsjinsteande dat wurdt Johnny dochs noch ûntslein om't er in seksuele relaasje ûnderhâldt mei ien fan 'e gasten, wat foar entertainers dúdlik net de bedoeling is. Likegoed is Johnny der djip fan ûnder de yndruk dat Baby harsels om him yn 'e problemen brocht hat, om't noch nimmen ea soks foar him dien hat.
Baby giet nei har heit ta en seit dat er net foar ivich tsjin har swijen bliuwe kin. It spyt har dat se tsjin him liigd hat dat it doel fan it jild net yllegaal wie (abortus wie doe noch net dekriminalisearre), en ek dat se efter syn rêch om glûpe moatten hat, mar se ûntskuldiget har net foar har relaasje mei Johnny. Dêrnei beskuldiget se har heit derfan dat hy hàr ek foarliigd hat, want hy hat har altyd foarholden dat eltsenien lykweardich is, mar no hat se sjoen dat dat net wier is. Noch helte minder, hy docht sels mei oan 'e diskriminaasje fan lju út 'e legere klassen. Ear't er ôfset, besiket ek Johnny en praat mei Baby har heit, mar dy sjocht him noch altyd as dejinge dy't Penny swier makke hat, en sa'nent wol er net by syn dochter yn 'e buert hawwe. Johnny besiket net om 'e wiere tadracht fan it spul út te lizzen. Hy nimt ôfskie fan Baby en fertelt har dat er nea spyt krije sil fan syn românse mei har, wêrnei't er yn 'e auto stapt en fuortriidt.
Opnamen
Yn Lake Lure waard filme yn in earder kamp fan 'e Paadfinerij, dat Camp Occoneechee hiet (op dat plak stiet no in wenwyk mei de namme Firefly Cove). Dêr waarden ûnder mear de sênes opnommen op 'e golfbaan, dêr't Baby har heit om it jild freget, en mei de beamstam, dy't Baby en Johnny by de dûnsoefenings as lykwichtsbalke brûke. De klimaktyske dûnssêne op 'e ein fan 'e film waard opnommen yn 'e balseal fan 'e Lake Lure Inn. It Mountain Lake Hotel, oan it Mountain Lake by Pembroke, giet yn 'e film troch foar Kellerman's. Dêr waarden ek de sênes opnommen mei de spultsjes op it strân, de fakânsjehúskes en hutten foar de stêf, in gûlende Penny yn 'e koken en de liftoefening yn it wetter fan 'e mar.
Otterdokse Tsjerke fan de Oekraïne
De Otterdokse Tsjerke fan de Oekraïne (Oekraynsk: Православна церква України, Pravoslavna tserkva Ukrajiny), ek wol de Oekraynsk-Otterdokse Tsjerke neamd, is in autosefale Eastersk-otterdokse tsjerke. De tsjerke is mei de fúzje fan de Oekraynsk-Otterdokse Tsjerke (patriargaat Kiëv) (1990-2018) en de Oekraynske autosefale Otterdokse Tsjerke (1920-2018) ûntstien op oantrunen fan de Oekraynske presidint Petro Porosjenko en op fersyk fan it Oekraynske parlemint.
Op 15 desimber 2018 waard op in spesjale synoade yn de Sofiakatedraal fan Kiëv de Tsjerke offisjeel stifte. De mearderheid fan de synoade wiisde de noch jonge Epifanij (wrâldske namme Сергій Петрович Думенко; Serhij Petrovisj Dûmenko) oan as "de metropolyt fan Kiëv en hiel Oekraïne".
Mei de stifting fan in autosefale Otterdokse Tsjerke yn de Oekraïne kaam in ein oan de iuwenâlde bân mei de Russysk-Otterdokse Tsjerke In pear dagen letter sei grutaartsbiskop Svjatoslav Sjevtsjûk fan de Oekraynsk Gryksk-katolike Tsjerke dat er ek iepen stie foar in fúzje mei de Otterdokse Tsjerke fan de Oekraïne.
Masinemuseum Meijer
It museum jout in tiidline fan de ûntwikkeling fan de motors. Fierders is der in technysk neislachwurk dêr't it publyk mei fragen yn terjochte kin. Yn 2009 kaam der in wurkpleats by dêr't in wurkjende draaibank en smidsfjoer helpe kin by restauraasjes op opknappen. Neist de iepen dagen is der gelegenheid foar ekskurzjes fan technyske skoallen en rûnliedigs foar groepen.
Sânslieper
Algemien foarkommen
Eastlik fan dit oaniensletten gebiet befine har noch ferskate isolearre populaasjes sânsliepers, yn sintraal Letlân, sintraal Ruslân, súdwestlik Ruslân en it uterste noardwesten fan Kazachstan, en yn 'e Russyske Koeban. Bûten Jeropa komme der ek sânsliepers yn westlik Aazje foar, yn in gebiet dat it noardwesten fan Lyts-Aazje omfiemet en sa oanslút by it grutte areaal fan 'e bisten yn Jeropa, en fierders yn twa isolearre populaasjes, ien oan 'e súdkust fan 'e Kaspyske See, yn Iraan, en ien dy't de hiele Kaukasus beslacht. Ek yn súdeastlik Ingelân komme sânsliepers foar, mar dêr binne de bisten eksoaten, dy't der yn 1902 by fersin yntrodusearre binne troch in ûntsnapping út 'e privee-menazjery fan bankier Lionel Walter Rothschild, yn it stedsje Tring. De flechtlingen wisten in fêste populaasje te fêstigjen, dy't beheind is ta de súdeastkant fan 'e Chilternheuvels. Yn dat gebiet, dat rûchwei in trijehoeke fan 520 km² foarmet tusken Beaconsfield, Aylesbury en Luton, binne sânsliepers no lykwols frij algemien.
Danny Vera
Biografy
Danny Vera rjochte yn 1999 Till Dawn op syn earste band, mei dizze band wûn er yn 2000 de Grutte Priis fan Nederlân, mei Till Dawn hat er meardere optredens yn hiel Nederlân dien. Yn 2002 gie Vera solo fierder, en brocht yn 2003 it album For the Light in Your Eyes út. fan 2018 oant en mei 2021 wie Vera ien fan de húsbands fan it Veronica fuotbalprogramma Veronica Inside. Van 2011 oant en mei 2014 de húsband fan it simmerprogramma Tour du Jour. It iepeningsnûmer fan dit telefyzjeprogramma Tomorrow will be mine bedarre heech yn de hitlisten. Yn 2019 brocht Vera it nûmer Roller Coaster út it waard in beskieden hit yn 2019 mar yn 2020 bedarre it op nûmer ien yn de Top 2000. Sawol Tomorrow will be mine as Roller Coaster binne nea op in offisjeel studio-album útbrocht. Roller Coaster is werom te finen op it Kompilaasje-album Pressure Makes Diamonds 1 & 2 út 2019.
Minnertsgea
Skoalle
Minnertsgea hie earder twa basisskoallen: de iepenbiere basisskoalle 'De Lytse Terp' en kristlike basisskoalle 'De Wizebeam'. Yn augustus 2021 fusearren de basisskoallen ta Yntegraal Bernesintrum (IKC) 'De Twirre'. thumb|260px|Skoalle
Befolkingsferrin
(Boarnen: 1840: Plaatsengids; 2013, 2015 en 2020: Alle Cijfers.) thumb|260px|17e-iuwske gevelstien fan Adam en Eva dy't fan in ingel út it Paradys ferdreaun wurde (Meinardswei 40, Minnertsgea)
Chef'Special
Chef'Special is in Nederlânske poprockband oprjochte yn 2008 yn Haarlim. De band brocht yn 2011 syn debútalbum One for the Mrs. út. Chef'Special hat fjouwer studio-albums útbrocht.
Filmfestival fan Tribeca
Skiednis
It Filmfestival fan Tribeca waard yn 2002 oprjochte troch filmprodusinte Jane Rosenthal, akteur Robert De Niro en makeler en filantroop Craig Hatkoff. De oanlieding dêrfoar soene de terroristyske oanslaggen fan 9/11 op it World Trade Center yn New York west hawwe, dy't yn 'e buert Tribeca, yn it súdlike diel fan Manhattan, ta in tebekgong yn wurkgelegenheid en leefberheid laten. (Nettsjinsteande dy offisjele ferzje fan 'e ûntsteansskiednis fan it filmfestival binne der berjochten dat de oprjochting al foar de oanslaggen fan 9/11 taret waard.)
Prizen
Foar in folsleine list mei winners fan dizze prizen, sjoch op dizze side, op 'e Ingelske Wikipedy.
Emanuel (skûtsje)
De Emanuel wie fan 1978 oant en mei 2005 it SKS-skûtsje foar Earnewâld, mei seilteken E.
Star Wars: Tales of the Jedi
Star Wars: Tales of the Jedi, ek wol koartwei Tales of the Jedi neamd, is in Amerikaanske tekenfilmsearje fan 6 ôfleverings, dy't yn oktober 2022 fia Disney+ útbrocht waard. De searje makket diel út fan 'e Star Wars-franchise en heart ta de sjenres fan science fiction, fantasy, aksje en aventoer. De titel betsjut: "Stjerre-oarloggen: Ferhalen fan 'e Jedi". Star Wars: Tales of the Jedi kin yn 'e ynterne gronology fan Star Wars pleats wurde foarôfgeande, ûnder en nei de films fan 'e Star Wars-prequeltrilogy. Der wurde twa ferhaallinen folge: ien oer Ahsoka Tano, dy't har ta Jedi-ridder ûntjout, en in oarenien oer de fal fan greve Dooku nei de dûnkere kant fan de Krêft. De slotôflevering is loskes basearre op 'e roman Star Wars: Ahsoka, fan E.K. Johnston út 2016.
Ytsje Hettinga
Ytsje Hettinga-Van der Heide (Sibrandahûs, 31 maaie 1946) is yn 1996 meioprjochter fan teatergroep SULT. Skriuwt ferhalen en treedt ek mei har ferhalen op. Publisearre yn ferskate literêre tydskriften en gelegenheidsbondels mei proaza en ek poëzij. Skriuwt ek teksten foar toaniel, bygelyks foar de Tryaterfoarstelling Hertejacht (1997). Yn 2009 hat Ytsje Hettinga it boek De nacht fan de stroffelstiennen fan Henk de Haan bewurke ta in iepenloftspul yn Donkerbroek.
Chemicide
Chemicide  is in Kostarikaanske metalband oprjochte yn 2006 yn San José. Chemicide begûn ûnder de namme Conqueror. Fan 2008 ôf is de band fierder gien ûnder de namme Chemicide. De band brocht yn 2015 syn debútalbum Episodes of Insanity út. De teksten fan de band gean benammen oer sosjale rjochtfeardichheid, en geweld. Chemicide hat fjouwer studio-albums útbrocht.
Star Wars: Episode IX – The Rise of Skywalker
Star Wars: Episode IX – The Rise of Skywalker is in Amerikaanske science fiction-film út 2019 mei eleminten fan fantasy, oarlochsfiksje en aventoerefiksje. It is it trêde en ôfslutende diel fan 'e Star Wars-ferfolchtrilogy en it njoggende diel fan 'e Skywalker Saga-filmsearje. De film heart as sadanich ta de Star Wars-mediafranchise en is it direkte ferfolch op Star Wars: Episode VIII – The Last Jedi, út 2017. Star Wars: Episode IX – The Rise of Skywalker waard regissearre troch J.J. Abrams, dy't ek ferantwurdlik wie foar it earste diel fan 'e ferfolchtrilogy, Star Wars: Episode VII – The Force Awakens, út 2015. De haadrollen waarden fertolke troch Daisy Ridley, Adam Driver, John Boyega en Oscar Isaac. De titel betsjut "Stjerre-oarloggen: Oflevering IX – De Opkomst fan Skywalker".
Rita Verdonk
thumb|Rita Verdonk Maria Cornelia Frederika (Rita) Verdonk (Utert, 18 oktober 1955) is in Nederlânske eardere politika.
Nei de ferkiezings op 22 novimber 2006 kaam Verdonk út namme fan de Volkspartij voor Vrijheid en Democratie (VVD) yn de Twadde Keamer. Sy wie lid fan it fraksjebestjoer en wie dwaande mei ûnderwiis, jongereinbelied en jeugdkriminaliteit. Earder wie hja minister foar Frjemdlingesaken en Yntegraasje en letter minister foar Yntegraasje, Jeugdbeskerming, Previnsje en Reklassearring yn de kabinetten Balkenende II en III (2003-2007).
Star Wars: Episode IX – The Rise of Skywalker
Plot
Kylo fynt ien fan 'e beide weifiners yn 'e ruïnen fan Fort Vader, de fêsting dy't syn pake Darth Vader op 'e fulkaanplaneet Mustafar boud hie. Hy reizget nei Exegol ta, wisberet om mei dejinge ôf te weven dy't keizer Palpatine neibeart. As er dêr oankomt, ûntdekt er lykwols dat Palpatine syn yngeande kennis fan 'e tsjustere kant fan de Krêft brûkt hat om wer út 'e dea op te stean. Hy is in útmergele meunster dat geande holden wurdt troch in mânske masine dy't syn lichemsprosessen foar him útfiert, mar hy libbet wer. En hy lit Kylo sjen dat er de lêst tritich jier net stil sitten hat. Op Exegol hearsket er oer de Ivige Sith, in grizelige kultus dy't oan him wijd is. De kultisten hawwe foar him de reuseftichste float fan stjerreslachskippen boud dy't it Stjerrestelsel ea sjoen hat – en elts skip is tarist mei in superlaserkanon dat by steat is om in hiele planeet te ferneatigjen.
Op Pasaana oankommen, bedarret de groep middenmank in grutte kloft lânseigen bûtenierdske wêzens, de Aki-Aki, by de fiering fan harren Festival fan 'e Foarâlden. Kylo foarmet in bân troch de Krêft mei Rey, eat dat de bemuoienissen fan Snoke mei har beiden mooglik makke hawwe. Se hawwe earder útfûn dat se inoar fia dy mentale bân ek fysike dingen oerjaan kinne. No skuort Kylo Rey in festivalkeatling ôf, dat er analysearje lit om te sjen wêr't it wei komt. Sa fynt er út wêr't sy is. Hy stjoert stoarmtroepers fan it garnizoen fan 'e Earste Oarder op Pasaana efter har en har selskipslju oan. De groep wurdt finzen nommen troch in pear fan 'e stoarmtroepers, mar daliks wer befrijd troch in mysterieuze frjemdling mei in gesichtsbedekkende helm op. Hy nimt harren mei nei in feilich plak, dêr't de helm ôfgiet en it nimmen oars as Lando Calrissian blykt te wêzen, in held fan it Rebelleferbûn út 'e Galaktyske Boargeroarloch.
As de need it heechst is, arrivearret der lykwols in alderûnbidichste float fan romteskippen fan alderhanne slach en soarte út it hiele Stjerrestelsel wei, mei oan board âlde bekenden en nije bûnsgenoaten. De float wurdt oanfierd troch Chewbacca en Lando yn 'e Millennium Falcon, dy't fersterking krigen hawwe fan in oare held út 'e Galaktyske Boargeroarloch, Wedge Antilles. It libben fan Dameron wurdt rêden troch Zorii Bliss, dy't mei Babu Frik en oaren oan 'e ferneatiging fan Kijimi ûntkommen is. Mei de nije float arrivearret ek Ben Solo, dy't op Exegol lânet en Rey efternei set, it haadkertier fan Palpatine yn. Dêr wurdt er lykwols opwachte troch syn eardere trewanten, de Ridders fan Ren, dy't him oermânsk driigje te wurden. Ben inisjearret lykwols fannijs syn bân mei Rey, dy't him op dy wize ien fan har ljochtsabels oerjout, ek al binne se fier faninoar ferwidere. Bewapene mei in ljochtsabel weeft Ben gau ôf mei de Ridders fan Ren, wêrnei't er fierder nei binnen kringt en Rey helpt de lêste leden fan Palpatine syn liifgarde te deadzjen.
Godshûs (gebou foar earetsjinst)
In godshûs is in bouwurk dat bedoeld is foar de útoefening fan godstsjinstige en spirituële rituëlen en seremoanjes en foar oanbesibbe aktiviteiten lykas it dwaan fan gebedens en it bringen fan offers. Under dizze term kinne sokke bouwurken fan alle religyen beflapt wurde, hoewol't foar kristlike, joadske en islamityske godshuzen yn 'e regel de spesifikere oantsjuttings tsjerke, synagoge, resp. moskee brûkt wurdt. Foar godshuzen dy't yn gebrûk binne by oanhingers fan it bahaïsme, boedisme, hindoeïsme, jaïnisme, sikhisme, sjintoïsme, soroästrianisme, taoïsme en oare godstsjinsten wurdt ornaris de algemiene namme timpel (fan it Latynske templum) oanholden, en itselde jildt foar heidenske godshuzen út 'e Aldheid, dêr't yn Grikelân, Rome, Egypte en it Midden-Easten noch rûnom ruïnes fan werom te finen binne. De measte natoerreligyen meitsje gjin gebrûk fan timpels; se hâlde harren earetsjinsten gewoan yn 'e iepen loft, yn 'e hûs of yn in tinte. Dat wol lykwols net sizze dat yn natoerreligyen timpels hielendal net foarkomme.
Rondé
Rondé is in Nederlânske popgroep oprjochte yn 2014 yn Utert yn opdracht fan de Herman Brood Academie. De band brocht yn 2017 syn debútalbum Rondé út. Rondé hat twa studio-albums útbrocht.
Rianne
Welsk
"Rhiannon" komt fan Ald Keltysk rigantona, Grutte keninginne.
Pokrovsky Kleaster (Charkov)
Skiednis
Yn 1920 waard it Pokrovskykleaster lykas alle kleasters fan it bisdom troch de bolsjewiken sletten en plondere. De gebouwen krigen ferskate funksjes, mar binne yn 1992 werom jûn oan de Oekraynsk-Otterdokse Tsjerke (patriargaat Moskou). It restauraasje- en rekonstruksjeproses nei de weromjefte waard yn 2003 foltôge.
Foarbeakatedraal
De struktuer fan de katedraal fynt syn oarsprong yn de houten, trijedielige tsjerken fan it lân. It gebou is te ferdielen yn in winter- (ûnder) en in simmertsjerke (boppe), dy't bekroand wurdt mei trije tuorren. De hichte fan de sintrale toer is 45 meter.
Master Eckhart
Teksten
wa God oanskôget, oanskôget inkeld ienheid.
Johan de Jong (moardslachtoffer)
Neffens tsjûgenis fan de klant kamen doe trije maskere manlju it kafee yn. De trije fregen om jild en sloegen fuortendaliks op beide mannen yn. De klant koe ûntkomme en warskôge de plysje.
Doe't de plysje oankaam wie de De Jong al ferstoarn en wie der fierders nimmen mear yn it kafee. It bliek dat der jild út it kafee ferdwûn wie. Ut fierder ûndersyk fan de plysje die bliken dat de kafeebaas deastutsen wie.
Colin Greenland
Priveelibben
Greenland is troud mei de romanskriuwster Susanna Clarke. Se wenje al gear sûnt 1996.
Majorkareuzesliepmûs
De Majorkareuzesliepmûs (Latynske namme: Hypnomys morpheus) is in útstoarn sûchdier út it skift fan 'e kjifdieren (Rodentia), de famylje fan 'e sliepmûzen (Gliridae) en it skaai fan 'e Baleaarske sliepmûzen (Hypnomys). Dizze soarte bestie fan it Midden-Pleistoseen oant resint (d.w.s. inkele tûzenen jierren lyn), en wie yn syn fersprieding beheind ta it eilân Majorka, ien fan 'e Spaanske Baleären, yn it Westlik Bekken fan 'e Middellânske See.
Piet Paulusma
Libben en wurk
Paulusma fersoarge it waarberjocht ek in skoft op Noordzee FM en letter Radio 10 Gold. Fierder skreau er ienris de wike syn waarberjocht yn de Harlinger Courant en alle dagen yn it Friesch Dagblad.
Oezbekistan
Lânskip
De grutte stêden fan it lân binne Bukara, Samarkand, Namangan en de haadstêd Tasjkent.
Skiednis
Yn de 19e iuw waarden de islamityske kanaten troch de Russen anneksearre en ûnderbrocht yn it tige grutte gûvernemint-generaal Turkestan fan it Russyske Ryk. Tidens de Russyske Burgeroarloch wie Sintraal-Aazje ien fan de gebieten dêr't de kriich it langs oanhâlde soe, benammen troch it ferset fan de Basmatsjys, dy't in islamitysk steat hawwe woenen. Yn 1924 waard de Oezbeekse sosjalistyske sowjetrepublyk foarmeare.
Befolking
thumb|Bern posearje foar in foto yn [[Registan. Goed in tredde fan Oezbekistaanske befolking is ûnder de 14 jier âld.]]
Bedford (Ingelân)
Skiednis
De rivier Great Ouse waard befarber oant Bedford ta yn 1689. Wol waard doe fan minder belang en de brouwerij waard de meast wichtige yndustry yn de stêd.
Yn 19e iuw feroare Bedford yn in technysk sintrum fan belang. Yn 1832 kaam dêr gasferljochting, it spoar berikte Bedford yn 1846, de earste nôtbeurs waard boud yn 1849 en ôfwettering en rioelen waarden yn 1864 oanlein.
Wetterpolo op de Olympyske Simmerspullen 1988
200px|thumb|right|It Olympyske Swimbad fan Seoul De Olympyske Simmerspullen 1988 ek wol de XXIVe Olympiade neamd, waarden yn 1988 yn Seoel, Súd-Korea hâlden, De wetterpolokompetysje wie yn it Jamsil Indoor Swimming Pool.
De Hoelm
Krekt benoarden De Hoelm leit in lytse polder, de Hoelmerkooch. Yn dy polder is noch in âlde 17e-iuwse einekoai.
Titus Brandsma
Dosint en sjoernalistyk
Werom yn Nederlân joech Brandsma les yn de filosofy, sosjology en tsjerkeskiednis oan it filosofysk kolleezje fan de karmeliten yn Oss. Mei trije oare bruorren begûn hy oan in Nederlânske oersetting fan it wurk fan Teresia fan Avila. It earste part waard folslein troch Brandsma oersetten. Fan it tredde part, dat yn 1926 útkaam, soarge hy foar it meastepart fan it mystike wurk fan de hillige, Het kasteel der Ziel.
De Súdlannen
Techum
Techum is neamd nei de monumintale kop-hals-romppleats "Techum", oan de râne fan de lykneamde terp (yn de Midsiuwen neamd Dacheim). De pleats út 1904 en de terp hâlde harren agraryske karakter en wurde beskôge as weardefolle histoaryske eleminten yn de nije wyk, krektas de besteande wetterrin It Alddjip. It bouplan beslacht 450 wenningen. Nijsgjirrich is de yn 2009 iepene Eco Zathe, in duorsume waarmte- en elektrisiteitssintrale fan Essent. De sintrale wurket op biogas, dat troch in piiplieding oanfierd wurdt fan de op sa'n 5,5 km ôfstân lizzende proefpleats Nij Bosma Zathe. Ek sil as proef de earste Eco Iglo (amfibyske wenfoarm) fan Nederlân yn Techum setten wurde.
Goutum-Súd (Jabikswâlde)
Nei Techum is Goutum-Súd, ynearsten Jabikswâlde neamd, it earstkommende te ûntwikkeljen buorskip. Om't Jabikswâlde de iennige buorskip is dy't ûnder it doarp Goutum falt, en net ûnder de stêd Ljouwert, wurdt de buorskip no Goutum-Súd neamd. Tsjin it bestimmingsplan rinne lykwols beropsprosedueres, û.o. yn ferbân mei it besteande krematoarium Goutum. De Rie fan Steat hat yn 2010 bepaald dat der gjin wenten yn in straal fan 100 meter om it krematoarium hinne boud wurde mochten. Yn 2010 waard de grûn bouryp makke. Goutum-Súd leit tusken Techum en Goutum. It plan omfettet likernôch 240 wenten en in soarchynstelling (Soarchgroep Noorderbreedte).
Hynstesport op de Olympyske Simmerspullen 2000
De Olympyske Simmerspullen 2000, ek wol de XXVIIe Olympiade neamd, waarden yn 2000 hâlden yn de Australyske stêd Sydney. De hynstesport waard hâlden yn it Sydney International Equestrian Centre.
Springe
{| width=100%
Trickster
Yn in protte myten ferfollet de trickster sadwaande de rol fan twadde skepper fan 'e wrâld of fan in part fan 'e wrâld, wêrby't er it wurk fan 'e heechste god bedjert en ferantwurdlik is foar de yntroduksje fan alle ellinde (pine, sykte, dea, ensfh.). Yn 'e skeppingsmyte fan it joadendom en it kristendom komt ek in trickster foar; dêr is er de slange, dy't, troch Adam en Eva fan harren seksualiteit bewust te meitsjen, de ferdriuwing út 'e Hof fan Eden en dêrmei alle ellinde yn 'e wrâld feroarsaket (Genesis 3).
Orxmastate
Skiednis fan de pleats
Yn 1487 waard yn Menaam in proses fierd tusken in “Oerck Abbas” en “Rioerd Roorda” omdat Ruerd him net oan syn diel fan in earder yn Ljouwert optekene “bier” (oerienkomst) hold. Dizze Oerck Abbas ofwol Orck Aebes soe de nammejouwer fan de state west hawwe kind. De pleats Orxma waard yn 1629 troch Ruurd fan Juckema út Rinsumageast kocht. Siuw Sybrens, in widdo wie de eigenaresse en mocht dêr yn it earstoan wenjen bliuwe. Yn 1640 ferstoar de âlde Juckema en Orxma (de namme bleau) kaam oan de âldste dochter út syn twadde houlik, Barbara. Hja wie lykwols non en wenne yn Haarlim. Hja ferstoar dêr yn 1667 op 57-jierrige leeftyd. Har besit wie lykwols al gau neidat se de erfenis krige troch in skikking oergien oan har healsuster Eduarde Juckema, dy't mei Homme fan Camstra troud wie. Mei dizze Homme komt it foarname geslacht yn Menaam. De tsjerke fan Menaam beskikt noch hieltyd oer in prachtich hearegestoelte dat no as tsjerkefâdebank brûkt wurdt, dêr't boppe de bank it famyljewapen fan de Camstra's útsnien is. It bestiet út in kaam, in stjer en in red, dy't de namme útbyldzje moatte: kaam-stjer-red.
Henny Vrienten
Vreemde Kostgangers (2016-2021)
Yn 2016 rjochte er tegearre mei George Kooymans fan de Golden Earring en Boudewijn de Groot de groep Vreemde Kostgangers op. Mei Vreemde Kostgangers hat Vrienten twa studio-albums útbrocht.
Kristlik Ofskieden Gemeente yn Wânswert
Doleânsje
Doe't de Doleânsje kaam, sleat Wânswert him by Grifformearde Tsjerken oan. Dit sil mei ûnder ynfloed west hawwe fan de foarman van de Doleânsje ds. J. J. A. Ploos van Amstel út Reitsum. Ploos syn doel wie dat de ôfskiedenen en de dolearjdenden ien tsjerkeferbân foarme soenen.
Charkov
Yn de tiid doe't de Oekraïne in sojalistyske Sovjet-republyk wie de stêd fan desimber 1919 oant jannewaris 1934 de haadstêd fan de republyk. Nei dy tiid waard Kiëv haadstêd.
Skiednis
De Oekraïne waard yn 1991 ûnôfhinklik en lykas yn de measte regio's fan de eardere Sovjet-Uny sakke ek de ekonomy fan Charkov yn. Tsjin it ein fan de jierren 1990 briek in bettere tiid oan.
Befolking en taal
Fan de eartiids grutte joadske mienskip fan de stêd is sûnt de holocaust en de emigraasje fan nei 1980 net in soad mear oer.
List fan planetoïden 50501-50600
Dit is in list fan planetoïden 50501-50600.
Monrovia
thumb|250px thumb|250px Monrovia is de haadstêd fan Libearia. It stee leit besuden fan de mûning fan de rivier Sint Paul yn de Atlantyske Oseaan en hat goed 470.000 ynwenners. It is teffens de wichtichste havenstêd fan it lân. Yn de Greater Monrovia District wennen yn 1.010.970 minsken, dat is 29% fan de befolking fan Libearia. Monrovia is yn 1822 stiften. De stêd tanket har namme oan James Monroe, dy't eartiids presidint fan de Feriene Steaten wie.
Skiednis
Fan de 4000 ynwenners wiene der doe 2500 fan Amerikaansk-Liberiaanske komôf. Mar yn 1926 begûnen de folken yn Libearia nei Monrovia te lûken, op syk nei wurk.
Kultuer en media
De grutste attraksjes yn de stêd binne it nasjonale museum, Waterside Market, meardere strannen en in dieretún. De stêd hat ek it Antoinette Tubmanstadion en it Nasjonaal Kompleks. It Nasjonaal Kompleks is mei 40.000 plakken ien fan de grutste stadions yn Afrika.
Skillaerd
Mar en skelnamme
Besuden Skillaerd lei eartiids de Skillaerder Mar. Yn 1718 noch op kaarten werom te finen as 'ried meer', binne der no allinne noch greiden en is der neat mear fan de mar te sjen, útsein dat de wjerljocht der ûngewoan faak ynslacht, oanlutsen troch de noch altyd hege wetterstân. It hat Skillaerd nei alle gedachten wol de skelnamme 'Skillaarder kikkerts' oplevere.
De Normer
De Normer is in buorskip yn de gemeente Hollâns Kroan yn de provinsje Noard-Hollân. It plak wurdt ek wol skreaun sûnder 'De', dus as Normer. Oant 31 desimber 2011 hearde De Normer by de gemeente Wieringen, dy't op 1 jannewaris 2012 by in gemeentlike weryndieling opgie yn de gemeente Hollands Kroon.
Henk Nijboer
Libbensrin
Op 1 augustus 2023 liet Nijboer witte dat er him net opjoech foar de kandidatelist foar de Twadde Keamerferkiezings fan 22 novimber 2023. Nijboer sei dat er him soargen makke oer it beslút fan de PvdA om mei GrienLinks ien list te foarmjen. Yn in fraachpetear nei oanlieding fan syn beslút sei Nijboer dat er in klassike sosjaal-demokraat is en dat GrienLinks oare prioriteiten stelt by de foar him wichtige tema's lykas it bestriden fan earmoede, ûnderwiisefterstannen en wenjen. Oer migraasje skreau Nijboer dat solidariteit net sûnt gryp op grinzen kin en dat de oanpak fan klimaatferoaring mear draachflak easket.
Église Saint-Sulpice (Parys)
Haadoargel
Sûnt de bou binne der mar in pear lytse feroarings oanbrocht. It oargel hat hjoed-de-dei (2023) 102 registers (7.000 pipen) op fiif manualen en pedaal. De spyl- en registertraktuer is mechanysk.
Krypten
Under de tsjerke lizze ferskillende krypten, dy't meiïnoar likernôch itselde oerflak ha as de tsjerke sels. De krypten besteane út oerbliuwsels fan de âldere tsjerke, dy't by de bou fan de hjoeddeiske tsjerke ta in hichte fan fjouwer meter bewarre bleaun binne. Sels it skip, it koer en it begjin fan de trep dy't nei de toer gie binne noch te werkennen.
Dei fan de ûnskuldige Bern
De bernemoard
Yn Mattéus (2:16) is te lêzen dat Herodes by de útfiering rekkene neffens de tiid doe't er mei de wizen praat hie. Om't Herodes jonkjes fan ûnder de twa jier fermoardzje liet is it dus mooglik dat der noch in hiel skoft tusken de berte fan Jezus en de útfiering fan de moard sitten hat. Om hoefolle slachtoffers it gyng is net bekend. De bibel neamt gjin oantallen, mar yn dy tiid wie Betlehim net grut en dat soe ek in reden wêze kinne dat de bernemoard net yn de profane skiednisboeken telâne kommen is.
Tradysje
De dei dat de ûnskuldige bern betocht waarden foel yn de midsiuwen tegearre mei it Healwize- of it Ezelsfeest, dat heidenske midwinterwoartels hie, en it romeinske Festum Puerorum (Feest fan de Earmen). Op dy dei fan healwizens stie yn West-Europa alles op syn kop en krigen bern it foar it sizzen. Sels yn kleasters en tsjerken krigen de leechsten yn rang it foar it sizzen. Fanwegen de wyldeboel en anargy waard it gebrûk yn de 13e iuw op 't lêst ferbean. Dêrút wei kaam it feest dat bern harren as folwoeksenen ferklaaiden en by de doarren skoaiden om snobbersguod. Bern mochten sizze wat hja dy deis ite woene en yn Amsterdam waard in bernebiskop keazen, dy't in prosesje fan bern late nei de Dam, dêr't de bestjoerders de optocht opwachten. De reformaasje makke in ein oan de tradysje, mar yn it katolike suden fan Nederlân bleaune bern sjongend by de doarren lâns gean. Lang om let hat it Sinteklazefeest de folkloare fan de ûnnoazele bern ferkrongen, mar der binne noch plakken dêr't guon de tradysje yn eare hâlde. Sa kinne yn Fenlo op 28 desimber bern sjoen wurde, dy't yn 'e klean fan grutte minsken omrinne.
Euregua
By it spul hearre in pear steapels kaartsjes mei fragen oer de Fryslannen. Dêrby binne der aparte steapels foar Sealterlân en Noard-Fryslân. Ek sitte der fragen yn it Biltsk, Stellingwerfsk en Hylpersk yn. De fragen geane oer de skiednis fan Fryslân, geakunde en natoer, mar der binne ek mear algemiene fragen oer sport, muzyk ensafuorthinne. Tagelyk wurde Jeropa, en dan benammen de oare minderheidstaalgebieten net fergetten.
Noardwestgermaanske talen
Skiednis
De Westgermaanske talen ûntstiene by it útinoarfallen fan 'e taalienheid fan 'e Noard- en Westgermaanske folken, wat mooglik pas yn 'e fyfde iuw plakfûn. It wurdt ûntwierskynlik achte dat der in Westgermaanske ienheidstaal bestien hat, en ien inkele Noardwestgermaanske taal hat nei alle gedachten likemin bestien.
Ingveonismen
De wichtichste ingveonismen binne:
Dronryp-represaille
Represaille
Yn Dronryp stie de brêge oer wat doe noch de Harnzer Trekfeart wie (sûnt 1951 it Van Harinxmakanaal) al dagenlang iepen. By it kanaal moasten de Dútsers en harren trewanten halje-trawalje de auto's ferlitte en dekking sykje, om't der Britske jachtfleanmasines yn 'e loft wiene. De finzenen waarden lykwols twongen en bleau yn 'e auto's sitten. Hoewol't it gefaar wiek sûnder dat der wat barde, wie der frijwat panyk by de bewekkers ûntstien. Der waard besletten en bring de finzenen by de brêge ta de dea, sadat men gau-gau wer weromride koe nei Ljouwert. Oarspronklik hie it doel frijwol wis west om 'e finzenen by it fernielde spoar dea te sjitten, mar troch de iepensteande brêge koe út Dronryp wei it spoar net berikt wurde, dat ommers in kilometer of twa súdlik fan it kanaal rint, wylst de Dútske kolonne oan 'e noardkant fan it wetter stie.
List fan planetoïden 50601-50700
Dit is in list fan planetoïden 50601-50700.
Westerstede
Westerstede is in stêd yn 'e Dútske dielsteat Nedersaksen. It is de Kreisstadt fan de lânkring Ammerland.
Noarwegen
Geografy
Fierder heart ek it eilân Jan Mayen ta it keninkryk. Spitsbergen falt ek ûnder it regear fan Noarwegen. By de súdpoal hat Noarwegen noch twa eilannen: yn de Súd-Atlantyske Oseaan Bouveteilân en yn de Stille Oseaan Peter I-eilân. It lân makket ek oanspraak op in part fan it súdpoalgebiet, it Keninginne Maud-lân.
Skiednis
Yn de 19e iuw, de tiid fan de Romantyk, boaze de driuw nei Noarske ûnôfhinklikens oan. Nei in politike striid moast Sweden belies jaan mei in referindum. 99,5 persint fan de Noarske befolking keas foar it opheffen fan de Uny mei Sweden wêrtroch Noarwegen op 7 juny 1905 syn ûnôfhinklikens krige.
Ekonomy
BYP per persoan is $53.300 (2007). Gearstalling fan BYP per sektor is 2,4% lânbou, 41,9% yndustry en 55,7% tsjinsten.
Spijk (Grinslân)
Tsjerken
De ier 13e-iuwske tsjerke wie neffens in tsjerkesegel út 1534 wijd oan de apostel Andréas. Yn de jierren 1670 baarnde de tsjerke mei in tal hûzen ôf en de weropbou fûn plak yn 1676. Yn 1848 waard de tsjerke fergrutte en yn 1902 waard de dakruter út 1711 ferfongen troch in toer neffens it foarbyld fan de tsjerke fan Uithuizermeeden.
In twadde tsjerke yn Spijk ûntstie nei de ôfskieding fan 1834. Yn 1845 liet de ôfskieden gemeente in tsjerke bouwe oan de Havenstraat. Yn 1887 ûnstie ek in dolearjende gemeente, dy't yn 1889 op de krusing fan de Grote Dijkstraat ('Ol Diek') mei de Hoofdweg in tsjerkje bouwe liet. Yn 1905 liet de ôfskieden gemeente in nije tsjerke oan de Hoofdweg-Zuid 5 neffens in ûntwerp fan Ytzen van der Veen bouwe. Yn 1911 foege de dolearjende gemeente harren by de oare grifformearden. Yn de tsjerke waard foar it lêst yn 2016 in tsjinst holden en dêrnei waard de tsjerke ferboud ta doarpshûs fan Spijk.
Waalsk Parlemint
Gearstalling 2009-2014
Alle Waalske parlemintsleden en 19 Frânsktalige leden fan it Parlemint fan it Brusselsk Haadsteedlik Goa binne teffens lid fan de Frânske Mienskipsried.
The Vorkosigan Saga
Untbrekkende Aspekten
Hoewol't Bujold yn har boeken withoefolle soarten maatskippijen en foaroardielen ferkent en parodiëarret, ûntbrekke der yn har hielal ferskate boarnen fan sosjale gearhing en foaroardielen sa't dy op ús Ierde al besteane: taal, hûdskleur en godstsjinst.
Yn har earste essay yn it companionboek The Vorkosigan Companion merkt Bujold ditoangeande op dat yn har hielal wis wol alle talen, hûdskleuren en godstsjinsten foarkomme dy't op ús Ierde ek besteane. It is fansels bêst mooglik dat dat yn har holle sa is, mar it blykt (oant noch ta) net út har boeken.
Miles Naismith Vorkosigan
As er net troch de keuring foar de militêre akademy komt, rjochtet er op in romtereis in eigen hierlingefloat op, dy't er sels liedt, yn 'e foarm fan syn alter ego admiraal Naismith, en dêr't er ferskate aventoeren mei belibbet. Dêrop wurdt er dochs noch talitten ta de militêre akademy, benammentlik om't er blykber net los fertroud is. Hy tsjinnet in hoartsje yn it leger; wurdt in skoftke yn ballingskip stjoerd nei't er by in skandaal belutsen rekket; wurdt dan ronsele troch ImpSec, de Barrayareeske geheime tsjinst; wurket jierrenlang as spion (en besoarget yn dy funksje syn superieuren likefolle pineholle as blydskip); moat einlings fanwegen de bliuwende lichaamlike skea dy't er yn it fjild oprûn hat, syn karriêre opjaan; wurdt dan troch de keizer ta ryksauditeur (in soarte fan keizerlik detektive) beneamd; en folget úteinlik syn heit op as greve.
Aral Vorkosigan
Greve Aral Vorkosigan is Miles syn heit, in man dy't foar it libben tekene is trochdat er syn mem foar syn eagen fermoarde sjoen wurden hat doe't er alve jier wie. Hy is de soan fan greve Piotr Vorkosigan, de held fan 'e Barrayareeske gueryljastriid tsjin 'e Cêtagandyske besetting. Aral Vorkosigan liedt de Barrayareeske ferovering fan 'e planeet Komarr, wêrby't er yn opspraak rekket troch it Bloedbad fan Solstice (Solstice Massacre), dat troch syn ûnderhearrigen begien wurdt sûnder dat hy der wat fan ôfwit. Hy nimt lykwols de ferantwurdlikheid derfoar op him en komt sa foar de bûtenwrâld bekend te stean as "de Slachter fan Komarr". Letter organisearret er in oarderlike weromtocht nei't de Barrayarezen ferslein binne by harren besykjen om 'e planeet Escobar te oerweldigjen. As keizer Ezar Vorbarra komt te ferstjerren, wurdt Aral Vorkosigan oansteld as regint foar dy syn fjouwerjierrige pakesizzer Gregor yn 't plak. Nei't dyselde syn mearderjierrigens berikt hat, wurdt Vorkosigan minister-presidint, wylst er yn lettere jierren as ûnderkening it regear fan 'e planeet Sergyar, dy't ek ta it Barrayareeske Ryk heart, op him nimt.
Ekaterin Vorvayne Vorsoisson
Ekaterin Vorvayne Vorsoisson docht har yntrede yn it trochrinnende ferhaal pas yn 'e roman Komarr. Miles en in kollega-ryksauditeur, perfester Vorhys, dy't in omke fan har is, útfanhûzje by har gesin as se op 'e planeet Komarr in ûndersyk ynstelle nei in fertocht ûngemak. Geandewei komme Miles en Ekaterin better mei-inoar yn 'e kunde. Sy sit finzen yn in leafdeleas houlik mei in man dy't har neat fertelt oer syn kriminele aktiviteiten. As har man dan op sa'n manear fermoarde wurdt dat it krekt liket as is Miles der ferantwurdlik foar, wit allinne Ekaterin, dy't de hiele brot oantreft, hoe't it echt sit (want de saak wurdt yn 'e dôfpôt stoppe). Werom op Barrayar en nei in foechsume rouperioade foar har man begjint Miles, dy't fereale op har wurden is, har (yn A Civil Campaign) op nochal ûnbeholpen wize it hof te meitsjen. Ta ein beslút jout hja him tawurd en trouwe se. Oan 'e ein fan CryoBurn hawwe se in soan en trije dochters, njonken de soan dy't Ekaterin al út har earste houlik hie.
Kou & Drou
Clement Koudelka ("Kou" foar syn yntimy) is oan it begjin fan 'e searje in kadet ûnder it befel fan Aral Vorkosigan, en wurdt yn dy funksje slim ferwûne en bliuwend ynfalide trochdat er rekke wurdt mei de lading fan in senuwfersteurder. Al syn natuerlike senuwen moatte dêrnei ferfongen wurde troch keunstmjittigen, en hy beweecht him de rest fan syn libben dreech en houtenklazerich en rint mei in stôk (dêr't er in degen yn ferbergje lit). Neitiid wurdt er oansteld as siktaris fan 'e regint Aral Vorkosigan. Hy spilet in wichtige rol yn 'e Oarloch fan it Prentendintskip fan Vordarian, as helper fan Miles syn mem Cordelia. Uteinlik berikt er de rang fan kommodoar.
Falling Free
Falling Free spilet likernôch twahûndert jier foar de berte fan Miles Vorkosigan, wannear't quaddies skepen wurde troch genetyske manipulaasje.
Ethan of Athos
Yn Ethan of Athos stjoert Miles syn ûnderhearrige by de Dendarii, Elli Quinn, mei ferlof nei Stasjon Kline. Dêr moetet hja dr. Ethan Urquhart, in gesant fan 'e útslutend troch manlju bewenne planeet Athos, dy't útstjoerd is om aaistôkweefselkultueren te keapjen om it fuortbestean fan 'e befolking fan Atos te garandearjen. Tegearre reitsje se belutsen by in Cêtagandysk komplot om ien fan harren projekten op it mêd fan fiergeande genetyske manipulaasje yn 'e dôfpôt te stopjen.
Layla and Other Assorted Love Songs
Layla and Other Assorted Love Songs is in rock/blues album fan Eric Clapton opnommen mei de groep Derek and the Dominos. It album wurdt tsjintwurdich algemien beskôge as ien fan de bêste popalbums ea en as ien fan de hichtepunten út de karriêre fan Eric Clapton. Layla kaam út yn desimber 1970.
461 Ocean Boulevard
De muzikanten
Yvonne Elliman - sang
Tom Bernfield - sang
Thomas Bernfeld - eftergrûn sang
Boltastate (Holwert)
Boltastate lei fier east fan Holwert, yn de gemeente Dongeradiel en tichter by de buordoarpen Ternaard en Hantum as by Holwert. Op it âlde steed stiet yn 2009 in pleats.
Piramiden fan Güímar
De piramiden binne boud mei rjochthoekige grûnflakken. Se hawwe in soad wei fan de piramides fan de Maya's en de Azteken yn Meksiko en Midden-Amearika, mar hawwe dêr neat mei te krijen. Argeologyske en geologysk ûndersyk hat nammentlik útwiisd dat de Piramiden fan Güímar net âlder wêze kinne as de njoggentjinde iuw. Saakkundigen hawwe konkludearre dat de stiennen dy't brûkt binne by de konstruksje troch ploegjen omheech kommen binne yn 'e omlizzende ikkers en dat de boeren der om in ûnwitten reden dizze bouwurken fan makke hawwe.
Finlân
Skiednis
Wilens de Kâlde Kriich wie de ynfloed fan de Sowjetuny yn Finlân navenant grut, mar wie dêrfan net in satellytsteat. Mei troch de ein fan de Sowjetuny yn 1991 lei Finlân him mear ta op gearwurking mei West-Jeropa. Ut benaudens foar Ruslân is it lân gjin lid fan de NAFO wurden. Yn 1995 waard Finlân lid fan de Jeropeeske Uny en krige yn 2002 de euro. Finlân hat him op 4 april 2023 oansletten by de Noardatlantyske Ferdrachsorganisaasje.
Anisius Manlius Boëtius
Lettere libben
Under it regear fan Teodoarik de Grutte ferfolle Boëtius in grut tal ûnderskate funksjes, wêrûnder it konsulskip fan Rome yn it jier 510, mar neffens syn eigen sizzen (yn De Fertreasting fan de Filosofy) beskôge er as syn grutste prestaasje dat syn beide soannen Symmachus en Boëtius yn it jier 522 konsuls fan Rome wiene. Datselde jiers waard Boëtius sels beneamd ta magister officiorum, de liedende burokraat en adviseur fan 'e kening.
Fal en dea
Yn 524 waard Boëtius yn 'e âlderdom fan 44 jier te Pavia terjochtsteld, mooglik mei in swurd of in bile, mar it is ek mooglik dat er deakneppele waard. Syn stoflik omskot waard begroeven yn 'e tsjerke fan Sant Pietro in Ciel d'Oro te Pavia, dat ek it lêste rêstplak fan 'e ferneamde Augustinus fan Hippo is. Koarte tiid nei Boëtius syn dea liet Teodoarik ek syn pleechheit Symmachus eksekutearje, mei't dy derfan fertocht waard dat er mei Boëtius gearspand hie. Sawol de Roomsk-Katolike as de Eastersk-Otterdokse Tsjerke erkende Boëtius neitiid as hillige, en syn feestdei falt op 23 oktober.
Hannemieke Stamperius
Biografy
Yn 1987 adoptearre se in Braziliaansk famke neffens de Braziliaanske wet. Om 't adopsje yn Nederlân doe noch net mooglik wie foar in frou allinnich, duorre it oant 1995 foardat se in proefproses begjinne koe om har dochter legaal adoptearje te kinnen. Sûnt dy tiid is adopsje foar allinnichsteanden mooglik neffens de Nederlânske wet. Oer de adopsjeproblematyk skreau se Moeders kindje (1992).
Sevenoaks
Sevenoaks is in stêd (town) en civil parish yn it bestjoerlike gebiet Sevenoaks, yn it Ingelske greefskip Kent.
Berne yn Sevenoaks
--
Hardcover
In hardcover ("hurdkaft", fan it Ingelske hard, "hurd", en cover, "kaft") is in boek dat ynbûn is tusken twa hurde, beskermjende kaften. Sokke kaften binne ornaris fan karton makke en bedutsen mei stevich papier (dat gauris plestifisearre is), mei in weve stof, of inkeld ek wol mei lear. De rêch fan in hardcover kin bûchsum wêze, sadat it boek yn iepene tastân plat op in oerflak lizze kin, mar it kin ek fêstlime wêze.
Mona Keijzer
Hja wie foar it CDA fan 26 oktober 2017 oant en mei 25 septimber 2021 yn it kabinet Rutte III staatssekretaris fan Ekonomyske Saken en Klimaat. Op 25 septimber 2021 waard hja ûntslein nei't hja yn in fraachpetear fragen stelde by de ynfiering fan de koronapas troch it regear.
Libben en oplieding
Keijzer waard yn Volendam yn in roomsk fermidden grutbrocht en gyng fan 1981 oant 1987 nei it FWU op it Sint-Werenfridus yn Hoarn. Fan 1987 oant 1992 studearre hja juridyske bestjoerskunde en fan 1992 oant 1997 Nederlânsk rjocht oan de Universiteit fan Amsterdam.